***Рег. №……………2016г.***

**ВЪЗЛОЖИТЕЛ: УНИВЕРСИТЕТ ЗА НАЦИОНАЛНО И СВЕТОВНО СТОПАНСТВО**

**ИЗПЪЛНИТЕЛ: …………………………………………………**

**Проект на ДОГОВОР**

 **№…..………./2016г.**

 Днес, …..........…..2016г., в гр. София, между:

 **Университет за национално и световно стопанство**, с адрес: гр. София 1700, Студентски град “Христо Ботев”, ул. “Осми декември”, ЕИК: 000670602, ИН по ДДС: BG000670602, представляван от Помощник – Ректора – Николай Бакърджиев и Директор на Дирекция „Финанси“ – Лидия Дончева, наречен по-долу **Възложител** от една страна

и

**……………………………………………………,** с адрес: …………………….гр. ………………………………………………., ЕИК: …………………………, ИН по ДДС: BG……………………….., представлявано от …………………………………………….., наричано по-долу **ИЗПЪЛНИТЕЛ,**

**след проведено събиране на оферти с обява, по реда на глава 26 от ЗОП, за определяне на изпълнител за възлагане на обществена поръчка с предмет: „Извозване на битови и промишлени отпадъци за нуждите на УНСС“, обособена позиция № 2 – Разделно събиране и извозване на отпадъци до 4 /четири/ работни дни в месеца от хартия и картон, стъкло, пластмаси – съгласно чл. 33, ал. 4 във връзка с ал. 2 от разпоредба на Закона за управление на отпадъците“, Решение на РС №……../………….. и на осн. чл. 194 от ЗОП се сключи настоящият договор за следното:**

**I. ПРЕДМЕТ НА ДОГОВОРА**

Чл. 1 (1).ВЪЗЛОЖИТЕЛЯТ възлага, а ИЗПЪЛНИТЕЛЯТ приема да извършва на свой риск разделно събиране и извозване на отпадъци до 4 /четири/ работни дни в месеца от хартия и картон, стъкло, пластмаси - съгласно чл.33 ал.4 във връзка с ал.2 от разпоредба на Закона за управление на отпадъците от следния адрес на Възложителя: гр. София, 1700, Студентски град „Христо Ботев“, ул. Осми декември“, съгласно ценовото предложение на ИЗПЪЛНИТЕЛЯ – /Приложение № 1/ и техническото предложение на ИЗПЪЛНИТЕЛЯ – /Приложение № 2/, същите неразделна част от настоящия договор.

(2). Извозването на отпадъците ще се извършва по писмена заявка на ВЪЗЛОЖИТЕЛЯ до три дни от получаването й. Заявката ВЪЗЛОЖИТЕЛЯ ще изпраща до ИЗПЪЛНИТЕЛЯ по електрона поща, факс, с писмо с обратна разписка или предадена чрез куриер срещу подпис на приемащата страна.

(3). Разходите по организацията и осъществяване на услугата са за сметка на ИЗПЪЛНИТЕЛЯ.

(4) За всяка качествено извършена услуга се подписва двустранен приемателно-предавателен протокол, подписан от упълномощени лица на страните по този договор с информация за количеството на извозените отпадъци и вида на използвания контейнер..

**II. ЦЕНИ И НАЧИН ПЛАЩАНЕ**

Чл. 2. (1)Общата цена на договора е до **10 000 /десет хиляди/ лева без ДДС**.

(2). Цената за еднократно извозване на отпадъци за 1 /един/ брой контейнер, съгласно ценовото предложение на ИЗПЪЛНИТЕЛЯ – /Приложение № 1/, е както следва:

1. За контейнер за хартия и картон 1100 л. – ……….. **лв.** (…….. лева) без ДДС;

2. За контейнер за стъкло 4 куб.м. – …………………. **лв.** (…… лева) без ДДС;

3. За контейнер за пластмаси 1100 л. – ……………**лв.** (…….. лева) без ДДС.

Чл. 3. Плащанията се осъществяват ежемесечно за услугите, извършени през предходния месец, в срок до 30 /тридесет/ дни след представяне на фактура-оригинал и подписаните съгласно чл.1, ал.4 приемателно-предавателни протокол/и за извършеното.

Чл. 4. Дължимите суми ВЪЗЛОЖИТЕЛЯТ ще превежда по банков път по банковата сметка на Изпълнителя – Банка: …………………….**,** IBAN: BG………………………………, BIC: …………………….

**III. СРОК НА ДОГОВОРА**

Чл. 5.Договорът се сключва за срок от една година и влиза в сила от 17.01.2017г.

**IV. ПРАВА И ЗАДЪЛЖЕНИЯ НА ВЪЗЛОЖИТЕЛЯ**

Чл. 6. (1)ВЪЗЛОЖИТЕЛЯТ има право да упражнява контрол върху качеството на извършената работа.

(2) Констатираните нарушения в качеството и количествата при изпълнение на възложеното в предмета на настоящия договор се описват в протокол.

(3) ВЪЗЛОЖИТЕЛЯТ си запазва правото при липса на необходимост от извозване на отпадъци да не ползва предоставените услуги до възникването на такава необходимост, за което уведомява писмено ИЗПЪЛНИТЕЛЯ, както и при необходимост от допълнително извозване да поиска осъществяването на допълнително извозване за съответния месец.

(4) Общият брой дни на месец не може да надвишава заложеното в чл. 1 от договора, освен в случаите по предходната алинея.

(5) В случаите по чл. 6, ал. 3 заплащането се осъществява съобразно количеството на предоставените услуги в съответствие с ценовото предложение на ИЗПЪЛНИТЕЛЯ – /Приложение № 1/ .

Чл. 7. ВЪЗЛОЖИТЕЛЯТ се задължава да заплати на ИЗПЪЛНИТЕЛЯ договорената цена при условията и в сроковете предвидени в настоящия договор.

**V. ПРАВА И ЗАДЪЛЖЕНИЯ НА ИЗПЪЛНИТЕЛЯ**

Чл.8. ИЗПЪЛНИТЕЛЯТ се задължава:

1. да извършва дейностите по чл. 1 точно, качествено и в определения срок;
2. да осигури редовен контрол за качествено изпълнение на извършената работа;
3. да почиства пространството около контейнерите;
4. да представи на Възложителя документ за депонираните отпадъци на сметището;
5. носи отговорност пред контролните органи, относно чистотата около контейнерите;
6. да заплаща за своя сметка всички глоби и/или имуществени санкции, наложени от компетентните органи на Възложителя, във връзка с изпълнението на предмета на настоящия договор.

Чл. 9. (1) ИЗПЪЛНИТЕЛЯТ сключва договори за подизпълнение с лицата, които е посочил предварително в офертата си и е представил доказателства за поетите от тях задължения.

(2) ИЗПЪЛНИТЕЛЯТ се задължава в срок от 3 /три/ дни от сключването на договор за подизпълнение или на допълнително споразумение за замяна на подизпълнител, да изпрати копие на договора или споразумението на ВЪЗЛОЖИТЕЛЯ, заедно с доказателства за изпълнение на условията по критериите за подбор или съответно на условията по ал.3, чл.10 от този договор.

Чл. 10. (1) Независимо от ползването на подизпълнители, отговорността за изпълнение на договора е на ИЗПЪЛНИТЕЛЯ.

(2) След сключване на договора и най-късно преди започване на изпълнението му, ИЗПЪЛНИТЕЛЯТ уведомява ВЪЗЛОЖИТЕЛЯ за името, данните за контакт и представителите на подизпълнителите, посочени в офертата. ИЗПЪЛНИТЕЛЯТ уведомява ВЪЗЛОЖИТЕЛЯ и за всякакви промени в предоставената информация в хода на изпълнението на договора.

(3) Замяна или включване на подизпълнител по време на изпълнение на договор за обществена поръчка се допуска по изключение, когато възникне необходимост, ако са изпълнени едновременно следните условия:

1. за новия подизпълнител не са налице основанията за отстраняване в процедурата;

2. новият подизпълнител отговаря на критериите за подбор, на които е отговарял предишния подизпълнител, включително по отношение на дела и вида на дейностите, които ще изпълнява, коригирани съобразно изпълнените до момента дейности.

(4) При замяна или включване на подизпълнител ИЗПЪЛНИТЕЛЯТ представя на ВЪЗЛОЖИТЕЛЯ всички документи, които доказват изпълнението на условията по ал.3.

(5) Приемането на работи от ВЪЗЛОЖИТЕЛЯ, за които е сключен договор за подизпълнение се извършва в присъствието на ИЗПЪЛНИТЕЛЯ и подизпълнителя.

Чл. 11. При точно изпълнение на задълженията си ИЗПЪЛНИТЕЛЯТ има право да получи уговорената цена.

**VI. НЕУСТОЙКИ**

Чл. 12. (1)При частично неизпълнение на настоящия договор ИЗПЪЛНИТЕЛЯТ дължи на ВЪЗЛОЖИТЕЛЯ неустойка в размер на 10% от стойността на неизпълнението.

(2) В случай на пълно неизпълнение от страна на ИЗПЪЛНИТЕЛЯ на поетите с настоящия договор задължения, както и при прекратяване на договора по вина на ИЗПЪЛНИТЕЛЯ, ВЪЗЛОЖИТЕЛЯТ има право да получи като неустойка 10 % от стойността на договора.

Чл. 13. При забавено изпълнение ИЗПЪЛНИТЕЛЯТ дължи неустойка в размер на 0.2 % на ден, но не повече от 10 % общо от стойността на забавеното изпълнение, която се приспада от съответното плащане.

Чл. 14. При забавено плащане ВЪЗЛОЖИТЕЛЯТ дължи неустойка в размер на 0,2 % на ден от стойността на забавеното плащане, но не повече от 10 % общо от забавеното плащане.

Чл. 15. Санкциите, наложени от компетентните органи за нарушения, свързани със сметоизвозването са за сметка на ИЗПЪЛНИТЕЛЯ.

**VІІ. НЕПРЕДВИДЕНИ ОБСТОЯТЕЛСТВА**

Чл. 16. (1) Страните по настоящия договора не дължат обезщетение за претърпени вреди и загуби, в случай че последните са причинени от непредвидени обстоятелства по смисъла на параграф 2, т.27 от допълнителните разпоредби на Закона за обществените поръчки.

(2) В случай че страната, която е следвало да изпълни свое задължение по договора, е била в забава, тя не може да се позовава на непредвидени обстоятелства.

 (3) Страната, засегната от непредвидените обстоятелства, е длъжна да предприеме всички действия с грижата на добър стопанин, за да намали до минимум понесените вреди и загуби, както и да уведоми писмено другата страна в срок седем дни от настъпването на непреодолимата сила. При неуведомяване се дължи обезщетение за настъпилите от това вреди.

(4) Докато трае непредвидените обстоятелства, изпълнението на задълженията на свързаните с тях насрещни задължения се спира.

**VIII. ПРЕКРАТЯВАНЕ НА ДОГОВОРА**

Чл. 17.Настоящият договор се прекратява:

1. с изтичане на срока по чл.5;
2. с изчерпване на финансовите средства по чл. 2, ал. 1 от договора;
3. по взаимно съгласие между страните, изразено в писмена форма;
4. едностранно от ВЪЗЛОЖИТЕЛЯ при системно /повече от три пъти/ некачествено или забавено изпълнение на задълженията по настоящия договор от страна на ИЗПЪЛНИТЕЛЯ, установено с протоколи от ВЪЗЛОЖИТЕЛЯ.

Чл. 18. ВЪЗЛОЖИТЕЛЯТ може да прекрати договора без предизвестие, когато ИЗПЪЛНИТЕЛЯТ бъде обявен в несъстоятелност или когато е в производство по несъстоятелност или ликвидация.

Чл. 19. ВЪЗЛОЖИТЕЛЯТ прекратява този договор в случаите по чл. 118 от Закона за обществените поръчки.

 **IX. ЗАКЛЮЧИТЕЛНИ РАЗРОРЕДБИ**

 Чл. 20. Изменение на сключеният договор се допуска по изключение при условията на чл. 116 от ЗОП.

Чл. 21. Всички съобщения и предизвестия свързани с изпълнението на този договор и разменяни между ВЪЗЛОЖИТЕЛЯ и ИЗПЪЛНИТЕЛЯ, са валидни, когато са изпратени по пощата /с обратна разписка/, по факс, електронна поща или предадени чрез куриер срещу подпис на приемащата страна.

Чл. 22. Когато някоя от страните е променила адреса си, без да уведоми за новия си адрес другата страна, съобщенията се считат за надлежно връчени и когато са изпратени на стария адрес.

Чл. 23. Всички спорове по този договор ще се уреждат чрез преговори между страните, а при непостигане на съгласие – ще се отнасят за решаване от компетентния съд в Република България.

Чл. 24. За всички неуредени в този договор въпроси се прилагат разпоредбите на действащото българско законодателство.

 Неразделна част от настоящия договор са:

1. Ценово предложение на ИЗПЪЛНИТЕЛЯ – Приложение № 1.
2. Техническо предложение на ИЗПЪЛНИТЕЛЯ – Приложение № 2.

Настоящият договор се изготви и подписа в 3 /три/ еднообразни екземпляра, от които два за ВЪЗЛОЖИТЕЛЯ и един за ИЗПЪЛНИТЕЛЯ.

**ВЪЗЛОЖИТЕЛ: ИЗПЪЛНИТЕЛ:**

**УНСС ……………………………..**

 **ПОМОЩНИК -РЕКТОР: УПРАВИТЕЛ:**

 **НИКОЛАЙ БАКЪРДЖИЕВ …………………………**

**ДИРЕКТОР НА ДИРЕКЦИЯ „ФИНАНСИ“:**

 **ЛИДИЯ ДОНЧЕВА**